PK ปิดพุ่ง 26.15% แรงในรอบกว่า 1 เดือน คาดเก็งกำไรหลังหุ้นร่วงมานาน
PK ปิดพุ่ง 26.15% แรงในรอบกว่า 1 เดือน คาดเก็งกำไรหลังหุ้นร่วงมานาน
23 พ.ย. 2558

ผู้สื่อข่าวรายงานว่า บริษัท พัฒน์กล จำกัด (มหาชน) หรือ PK ปิดพุ่ง 26.15% โดยราคาหุ้นปิดตลาดที่ระดับ 4.92 บาท บวก 1.02 บาท ด้วยมูลค่าซื้อขาย 438.57 ล้านบาท โดยราคาหุ้นปรับตัวแรงในรอบกว่า 1 เดือน นับตั้งแต่หุ้นยืนที่ระดับ 4.92 บาท เมื่อวันที่ 13 ต.ค. 58
ด้านผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 6.74 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 202% จากช่วงเดียวกันของปีก่อนที่มีกำไรสุทธิ 2.23 ล้านบาท หรือมีกำไรสุทธิ 0.01 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 60.56 ล้านบาท หรือ 0.15 บาทต่อหุ้น ลดลง 54% จากช่วงเดียวกันของปีก่อนที่มีกำไรสุทธิ 132.55 ล้านบาท หรือ0.32 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากต้นทุนขายและบริการ ลดลง 166 ล้านบาท คิดเป็น 23% เนื่องจากบริษัทสามารถควบคุมต้นทุนได้ดีขึ้น ทำให้กำไรขั้นต้นของบริษัทเพิ่มขึ้นจาก 19% เป็น 25% ของยอดขาย